Siseministeerium

13.06.2025

**TEAVITUS**

**Aeronavigatsiooniteabe edastamise lepingu**

**Lisa C1 jõustunud muudatused**

Lennuliiklusteeninduse AS (edaspidi: *EANS*), Siseministeeriumi ja Transpordiameti (edaspidi: *TRAM*) vahel on sõlmitud aeronavigatsiooniteabe edastamise leping (edaspidi: *Leping*). Lepingu Lisas C1 on reguleeritud AIP jaotised ja määratud iga jaotise juurde teabe koostaja.

Teavitame, et Lepingu Lisa C1 teabe koostajate osas on tehtud muudatusi. Muudatused on seotud EANS-i, AS-i Tallinna Lennujaama (edaspidi: *Lennujaam*), Kaitseministeeriumi ja TRAM-i vahel sõlmitud aeronavigatsiooniteabe edastamise lepingutega ning Kliimaministeeriumi vastutusala muutumisega teabe koostajana (leping sõlmimisel). Peamised muudatused seisnesid eelnimetatud isikute erinevates AIP jaotistes teabe koostajaks olemises. Lisaks tehti sisu mittemõjutavaid täpsustusi.

Eeltoodust tulenevalt leiate käesoleva teavituse lisast EANS-i, Lennujaama ja TRAM-i vahel sõlmitud aeronavigatsiooniteabe edastamise lepingu Lisa C1 – AIP jaotised muutmise kokkuleppe, mille lisaks on kehtival kujul Lisa C1.

**Siseministeeriumi vastutusalas Lepingu Lisas C1 – AIP jaotised muudatusi tehtud ei ole, millest tulenevalt on teile käesolev teavitus edastatud teadmiseks.**

Lugupidamisega

(allkirjastatud digitaalselt)

Kalmer Sütt

Lennuliiklusteeninduse AS

Lennundusteabe osakonna juhataja

Lisa: Lennuliiklusteeninduse AS, AS Tallinna Lennujaam ja Transpordiamet Aeronavigatsiooniteabe edastamise leping Lisa C1 – AIP jaotised muutmine

*\* Täpselt sama sisuga muudatus on sõlmitud ka Lennuliiklusteeninduse AS, Kaitseministeeriumi ja Transpordiametiga.*

Margit Markus

margit.markus@eans.ee